kalixlouiis/myanmar-wikipedia-corpus huggingface dataset:
သူသည် ရုပ်မြင်သံကြား၏ အဖြူအမည်းခေတ်၊ ဆေးရောင်စုံခေတ်၊ အကြည်(HD)ခေတ်၊ သရီးဒီ(3D)ခေတ် နှင့် ဖိုးကေ(4K)ခေတ်အားလုံးကို မှီသည့်၊ ခေတ်အဆက်ဆက် ရုပ်/သံအစီအစဉ်များအတွက် ဗြိတိသျှ ရုပ်ရှင်နှင့် ရုပ်မြင်သံကြား အနုပညာအကယ်ဒမီကျောင်းမှပေးအပ်သော BAFTAs ဆုကို ဆွတ်ခူးနိုင်သည့် တစ်ဦးတည်းသောသူ ဖြစ်သည်။
အက်တန်ဘရော့ချ်၏ အစောပိုင်းအလုပ်သည် သဘာဝလောက၏ ရင်သပ်ရှု့မောဖွယ် အရာများကို ပိုမိုအလေးထားခဲ့သော်လည်း နှောင်းပိုင်းကာလ အလုပ်တွင် သဘာဝပတ်ဝန်းကျင်အား အကျိုးပြုစေသော အကြောင်းအရာများကို ပို၍ ပြောဆိုလာခဲ့သည်။
သူသည် ဂြိုဟ်ကမ္ဘာ တစ်ခုလုံးဆိုင်ရာ ဇီဝမျိုးစုံမျိုးကွဲများ ထိန်းသိမ်းစောင့်ရှောက်ရေး၊ လူဦးရေတိုးပွားမှု ထိန်းချုပ်ရေး၊ ပြည့်ဖြိုးမြဲစွမ်းအင်၊ အသားစားသုံးမှု လျှော့ချရေး နှင့် သဘာဝပတ်ဝန်းကျင် ထိန်းသိမ်းစောင့်ရှောက်ရမည့် နယ်မြေဧရိယာများ ပိုမိုသတ်မှတ်ပေးရေး စတဲ့ ကိစ္စရပ်များကို ထောက်ခံခဲ့လေသည်။
သူသည် လူဦးရေ အဆမတန် များပြားနေမှုအပေါ် အငြင်းပွားဖွယ် အမြင်များ ထုတ်ဖော်ပြောဆိုခဲ့သောကြောင့် ဝေဖန်ခံခဲ့ရသည်။
၎င်း၏ ၂၀၂၀ ခုနှစ်မှတ်တမ်းရုပ်ရှင် ဖြစ်သော ဒေးဗစ် အက်တန်ဘရော့ချ်: ကျွန်ုပ်တို့ရဲ့ဂြိုဟ်ကမ္ဘာပေါ်မှ သက်ရှိတစ်ခု ရုပ်ရှင်သည် သူ့ဘ၀နှင့် အနာဂတ်ရပ်တည်မှု ကိုယ်ပိုင်သက်သေခံချက်အဖြစ် တွေးမြင်ထားလေသည်။
သူ၏ ရုပ်/သံလွှင့်ခြင်းနှင့် သဘာဝကိုနှစ်သက်ခြင်းတို့ကြောင့် အန်ပီအာ(NPR)က သူသည် "ကမ္ဘာတစ်ဝန်းသို့ လှည့်လည်ခဲ့သူ၊ ဇာတ်လမ်းနောက်ခံစကားပြောရာ၌ သူ့ရဲ့ကိုယ်ပိုင်ဟန်ဖြစ်တဲ့ တပိုင်းတစ တီးတိုးပြောဆိုမှုနည်းလမ်းသုံးပြီး သူရဲ့ ရှာဖွေတွေ့ရှိမှုတွေ နဲ့ စိတ်အားထက်သန်မှုတွေကို မျှဝေပေးခဲ့သူ" ဟူ၍ ထုတ်ပြန်ခဲ့လေသည်။
၂၀၁၈ နှင့် ၂၀၁၉ ခုနှစ်တို့၌ အက်တန်ဘရော့ချ်သည် ဇာတ်လမ်းနောက်ခံစကားပြော ထူးချွန်မှုအတွက် ‘ပရိုင်းတိုင်းမ်အမ္မီ ဆု’ကို ဆွတ်ခူးခဲ့သည်။
ယူကေ၌ လူအတော်များများမှ သူ့အား နိုင်ငံ့အဖိုးတန်ရတနာအဖြစ် သတ်မှတ်ထားကြသော်လည်း သူ့အနေဖြင့် ထိုကဲ့သို့ သုံးနှုန်းခံရသည်ကို မနှစ်သက်ပေ။
သူသည် နောင်တွင် ဒါရိုက်တာ၊ ထုတ်လုပ်သူ နှင့် သရုပ်ဆောင် ဖြစ်လာခဲ့သူ ရစ်ချတ် အက်တန်ဘရော့ချ်၏ ညီဖြစ်ပြီး၊ မော်တော်ယာဉ် အလုပ်အမှုဆောင် နောင်တွင် ဖြစ်လာခဲ့သူ ဂျွန် အက်တန်ဘရော့ချ်၏ အစ်ကိုလည်း ဖြစ်သည်။
ပေါ်ထွန်းလာခြင်း နှင့် ကျရှုံးသွားမှုများ(သက်ရှိ တိရစ္ဆာန် မိသားစုများ) စတပ်ဖန် မော့စ် ပါဝင်သည်။
(၂၀၁၈) A Life on Our Planet|My Witness Statement and a Vision for the Future (၂၀၂၀) ကိုးကား ကဏ္ဍ:၁၉၂၆ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:ဘီဘီစီ ကဏ္ဍ:သဘာဝ ပတ်ဝန်းကျင်။
ဓာတုဗေဒ ညီမျှခြင်း ဆိုသည်မှာ သင်္ကေတများ၊ ဖော်မြူလာများ အသုံးပြု၍ ဓာတုဓာတ်ပြုမှု၏ သင်္ကေတဆိုင်ရာ တင်ဆက်ဖော်ပြမှုဖြစ်သည်။
ထို၌ ဓာတ်ပြုပစ္စည်းများကို ဘယ်ဖက်အခြမ်းတွင် ထားရှိ၍ ရလဒ်ပစ္စည်းများသည် ညာဖက်အခြမ်းတွင် ထားရှိကာ အပေါင်းလက္ခဏာကို ဓာတ်ပြုပစ္စည်းများကြားတွင်လည်းကောင်း ဓာတုဖြစ်စဉ် ရလဒ်ပစ္စည်းများကြားတွင်လည်းကောင်း ထားရှိပြီး မြားသင်္ကေတသည် ရလဒ်ပစ္စည်းများ ညွှန်ပြနေသည့်အပြင် ဓာတ်ပြုမှု၏လားရာကိုလည်း ပြသပေးသည်။
သင်္ကေတများ နံဘေးရှိ မြှောက်ဖော်ကိန်းများနှင့် ပါဝင်ပစ္စည်းများ၏ ဖော်မြူလာများသည် ပမာဏပြ ကိန်းဂဏန်းများ၏ ပကတိတန်ဖိုးများဖြစ်ကြသည်။
ပထမဆုံး ဓာတုဗေဒ ညီမျှခြင်းကို ၁၆၁၅ ၌ ယွန်း ဘေ့ဂန်က ပုံဆွဲ၍ စတင်ဖော်ပြခဲ့သည်။
ယွန်း ဘေ့ဂန် () သည် ဓာတုဆေးပညာရှင်တစ်ဦးဖြစ်၍ ၁၆၁၀ က ၎င်း၏ လက်ရာ Tyrocinium Chymicum (ဓာတုဗေဒ စတင်ခြင်း) ဖြင့် လူသိများထင်ရှားသူဖြစ်သည်။
ထိုစာအုပ်သည် ပထမဆုံး ဓာတုဗေဒ ပြဋ္ဌာန်းစာအုပ်များထဲက တစ်ခုဟု အများကယူဆကြသည်။
၁၆၁၅ ခုနှစ် ထုတ်မူတွင် ဘေ့ဂန်က ပထမဆုံး ဓာတုဗေဒ ညီမျှခြင်း (သို့) အခြေခံသဘောလောက်သာပါသော ဓာတုတုံ့ပြန်ခြင်းပုံများကို ဖန်တီးခဲ့၍ ဓာတ်စမ်းပစ္စည်းနှစ်ခု (သို့) နှစ်ခုထက်ပို၍ပါသော ဓာတ်ပြုတုံ့ပြန်ခြင်း ရလဒ်များပါဝင်ခဲ့သည်။
ဤနာမည်ကြီးခဲ့သောပုံကို ခေတ်ပေါ်ပြန်လည် သရုပ်ဖော်ချက်ကို အောက်တွင် ပြသထားသည်။
တိုက်စားတတ်၍ အားပျော့သော (HgCl2) နှင့် ခနောက်စိမ်းသတ္တု၏ ကန့်ဒြပ်ပေါင်း ဆာလဖိုဒ် (Sb2S3) တို့၏ ဓာတ်ပြုတုံ့ပြန်ခြင်းများ အသေးစိတ်ဖော်ပြထားသည်။
350px|center|thumb|ပထမဆုံးဟုဆိုရမည့် ဓာတုဗေဒ ညီမျှခြင်း၊ ဘေ့ဂန်၏ ၁၆၁၅ ဓာတ်ပြုတုံ့ပြန်ခြင်းပုံ။
200px|Tyrocinium Chymicum ၏ ၁၆၅၀ မူမှ ခေါင်းစဉ်စာမျက်နှာ Tyrocinium Chymicum သည် ယွန်း ဘေ့ဂန်၏ ပြင်သစ်နိုင်ငံ၌ ၁၆၁၀ တွင် စတင်ရေးသားခဲ့သော ဓာတုဗေဒဆိုင်ရာ သင်ကြားရေးမှတ်စုများဖြစ်သည်။
ဤစာအုပ်ကိုပင် ပထမဆုံး ဓာတုဗေဒ ပြဋ္ဌာန်းစာအုပ်ဟု ရည်ညွှန်းပြသည်။
ထိုအထဲမှ ဓာတုပြင်ဆင်မှုများသည် သဘာဝ ဆေးဝါးဖော်စပ်မှုဆိုင်ရာများဖြစ်ကြ၏။
Tyrocinium Chymicum, Jean Beguinus, Richard Russell (Translator), Published by Heptangle Books (1983) [1669 edition facsimile] ကိုးကား ကဏ္ဍ:ဓာတုဗေဒ သမိုင်း ကဏ္ဍ:ဓာတုဗေဒ စာအုပ်များ။
အပေါ်ရှိ ခပ်သေးသေးမြင်ရသော အရှေ့မြစ်နှင့် အောက်ရှိ ဟတ်ဆန်မြစ်တို့ ပေါင်းကာ ညာဘက်ရှိ အထက်ပိုင်းနယူးယောက်ပင်လယ်အော်သို့ စီးဆင်းပုံ (၂၀၁၃ ဧပြီ) ပင်လယ်အော် ဟူသည် ချိုင့်နေသော ကမ်းခြေအတွင်းရှိ ရေထုဖြစ်သည်။
၎င်းသည် ပင်လယ်နှင့်အိုင်သို့သော ပိုကြီးသည့်ရေထုသို့ ဆက်နေပြီး အခြားပင်လယ်အော်သို့ ဆက်သည်ပင် ရှိ၏။
ကြီးသော ပင်လယ်အော်ကို ပင်လယ်ကွေ့၊ ပင်လယ်၊ bight (မသိလို့ ဒီအတိုင်းထားထားတာ။
ကျန်တာမဟုတ်)၊ ပင်လယ်ဝ (sound) အမည်အမျိုးမျိုးဖြင့် ခေါ်၏။
ရေခွက် (cove) မှာ အဝကျဉ်းသော ပင်လယ်အော်ငယ် ဖြစ်သည်။
Fjord မှာ ကမ်းစောက်ရှိသော ပင်လယ်အော်ကို ခေါ်၏။
ပင်လယ်အော်သည် မြစ်ဝ၌ ဖြစ်နိုင်သည်။
ဥပမာအဖြစ် ဆက်ဆကွေဟန္နာမြစ်၏အဝရှိ ချက်တာပိပင်လယ်အော်ကို ယူ။
တခုနှင့်တခုထပ်နေသော ပင်လယ်အော်များလည်း ရှိ၏။
နမူနာအဖြစ် ကနေဒါ အရှေ့မြောက်ပိုင်းရှိ ဟတ်ဆန်ပင်လယ်အော်အတွင်း ဂျိမ်းပင်လယ်အော်ရှိသည်ကို ကြည့်။
ဘင်္ဂလားပင်လယ်အော်၊ ဟတ်ဒန်ပင်လယ်အော်သို့သော ပင်လယ်အော်ကြီးတို့မှာ အမည်သာတွင်သော်လည်း ရှိနေသော ပထဝီသွင်ပြင်နှင့် ကွဲတတ်သေး၏။
ပင်လယ်အော်နားရှိ ကုန်းမြေသည် လှိုင်းအားလေအားကို လျော့စေသည်။
သို့ဖြစ်ရာ လူသားတို့အခြေချနေထိုင်မှုသမိုင်းတွင် အရေးပါသောကဏ္ဍအဖြစ် ပါ၏။
အဘယ်ကြောင့်ဆိုသော လှိုင်းဒဏ်လေဒဏ်နည်း၍ ငါးဖမ်းရာတွင် အန္တရာယ်နည်းခြင်းကြောင့်တည်း။
နောက်ပိုင်း ရေကြောင်းကုန်သွယ်မှုတွင်လည်း ကျောက်ချနေနိုင်သည့်အားသာချက် ရှိပြန်သည်။
ဆိပ်ကမ်းပြုရန် ရွေးချယ်စရာလည်း ဖြစ်၏။
ကြည်းတပ်မတော် ၏ စစ်အကူလက်ရုံး ဟူသော အသုံးအနှုန်းသည် တိုက်ခိုက်ရေးအစိတ်အပိုင်းများအတွက် ၎င်းတို့၏ တိုက်စွမ်းအားကို အထောက်အပံ့ဖြစ်စေသော၊ ၎င်းတို့အား စစ်ဆင်ရေးဆိုင်ရာ ပံ့ပိုးမှုများပေးသော တပ်ဖွဲ့များကို ရည်ညွှန်းသည်။
စစ်အကူလက်ရုံး တပ်ဖွဲ့များသည် ၎င်းတို့၏ အထူးပြုစွမ်းဆောင်ရည်များဖြင့် တိုက်ခိုက်ရေး တပ်ဖွဲ့များအား အောက်ပါနယ်ပယ်ကဏ္ဍများ၌ ထောက်ပံ့ပေးသည် - ဓာတုစစ်ဆင်ရေး စစ်မြေပြင်အင်ဂျင်နီယာ စစ်ဘက်ရေးရာလုံခြုံရေး (သို့) စစ်ထောက်လှမ်းရေး တပ်ထိန်း ဆက်သွယ်ရေး တိုက်ခိုက်ရေးတပ်ဖွဲ့ဝင်များ၏ စစ်ဆင်ရေးတာဝန်များ ဆက်လက်ထမ်းဆောင်နိုင်ရန်အတွက် ထောက်ပံ့ရေး၊ ထိန်းသိမ်းရေး၊ ပို့ဆောင်ရေး၊ ကျန်းမာရေးစောင့်ရှောက်မှုများ အစရှိသည့် အုပ်ချုပ်မှုကိစ္စရပ်များဖြင့် ကူညီထောက်ပံ့ပေးသော စစ်အကူလက်ရုံးဝန်ထမ်း နှင့် ဤ စစ်အကူလက်ရုံး ဝေါဟာရ နှစ်ခုတို့ကို မရောထွေးသင့်ပါ။
၎င်းတို့ နှစ်ခု၏ ကွဲပြားခြားနားမှုကို အခြားနည်းလမ်းဖြင့်ဖော်ပြရလျှင် စစ်ဆင်ရေးတစ်ခုတွင် စစ်အကူလက်ရုံး တပ်ဖွဲ့များသည် ပင်မတိုက်ခိုက်ရေး တပ်ဖွဲ့များအတွက် ‘တိုက်ပွဲဝင် ပံ့ပိုးမှု’ အတွက်ကို အာရုံစိုက်ပြီး စစ်အကူလက်ရုံးဝန်ထမ်း တပ်ဖွဲ့များသည် စစ်ဆင်ရေး၏ ‘အုပ်ချုပ်မှု နှင့် ထောက်ပံ့ပို့ဆောင်ရေး’ အတွက်ကို အာရုံစိုက်ကြသည်။
အမှန်တကယ် ပစ်ခတ်တိုက်ခိုက်၍ တိုက်ပွဲဝင်ရသည့် အမြောက်၊ ဒုံး၊ တင့်၊ သံချပ်ကာ၊ လေကြောင်းရန်ကာကွယ်ရေး တပ်ဖွဲ့များကိုမူ စစ်လက်ရုံး တပ်ဖွဲ့များ ဟူ၍ ရည်ညွှန်းလေသည်။
ထို့ကြောင့် ကြည်းတပ်မတော်၏ တပ်ဖွဲ့များသည် စစ်လက်ရုံး၊ စစ်အကူလက်ရုံး နှင့် စစ်အကူလက်ရုံးဝန်ထမ်း ဟူသော ကဏ္ဍ(၃)ခု မှ တစ်ခု၏ အောက်၌ ရှိလေသည်။
တိုက်ခိုက်ရေး။
ပင်မတိုက်ပွဲဝင် တိုက်ခိုက်ရေး အဖွဲ့။
စစ်လက်ရုံး။
ပစ်ခတ်မှု စွမ်းအားဖြင့် တိုက်ပွဲဝင် ပံ့ပိုးမှုပေးသော အဖွဲ့။
စစ်အကူလက်ရုံး။
ပစ်ခတ်မှုမဟုတ်သော အခြား တိုက်ပွဲဝင် ပံ့ပိုးမှုပေးသော အဖွဲ့။
စစ်အကူလက်ရုံးဝန်ထမ်း။
တိုက်ပွဲဝင် တပ်ဖွဲ့ မဟုတ်သော အခြားအုပ်ချုပ်မှုကိစ္စများ ပံ့ပိုးပေးသော အဖွဲ့။
အမေရိကန်ပြည်ထောင်စု တပ်မတော် လက်ရှိ၌ အမေရိကန် ကြည်းတပ်မတော်၏ ဖွဲ့စည်းပုံဆိုင်ရာ သတ်မှတ်ချက် အယူအဆမှာ “စစ်ကစားခြင်းနှင့် ပစ်ခတ်ထိရောက်စေခြင်း” (အင်္ဂလိပ်။
Maneuver, Fires & Effects) နှင့် “စစ်ဆင်ရေး တိုက်ပွဲဝင်အထောက်အပံ့” (အင်္ဂလိပ်။
Operational Support) ဟူ၍ ခွဲခြားထားသည်။
UNC Charlotte Army ROTC: Career Path & Branch Homepages, Branches Overview http://arotc.uncc.edu/links/career-path-branch-homepages . Retrieved 12 December 2016. အမေရိကန် ကြည်းတပ်မတော်၏ အစဉ်အလာအရ စစ်အကူလက်ရုံးအဖြစ် ခွဲခြားသတ်မှတ်ထားသော ဌာနခွဲများမှာ - ဓာတုစစ်ဆင်ရေးတပ်ဖွဲ့ စစ်ထောက်လှမ်းရေးတပ်ဖွဲ့ တပ်ထိန်းတပ်ဖွဲ့ အချက်ပြဆက်သွယ်ရေးတပ်ဖွဲ့ ကြည်းတပ်သည် စစ်လက်ရုံး / စစ်အကူလက်ရုံး / စစ်အကူလက်ရုံးဝန်ထမ်း ဟူ၍ အမျိုးအစားခွဲခြားခြင်းစနစ်ကို၂၀၀၈ ခုနှစ်ထိ အသုံးမပြုဘဲ အောက်ပါဌာနခွဲများသည် သတ်မှတ်ထားသော ခုနှစ်မှစ၍ စစ်အကူလက်ရုံး အဖြစ်သတ်မှတ်ထားသည်။
ကြည်းတပ်မတော် လေကြောင်းနှင့် အင်ဂျင်နီယာများသည် အမှန်တကယ်တွင် စစ်လက်ရုံးဌာနခွဲများ၏ စစ်အကူလက်ရုံး နှင့် စစ်အကူလက်ရုံးဝန်ထမ်းအခန်းကဏ္ဍများ၌ ပါဝင်သည်။
) တပ်မတော်(ကြည်း) လေကြောင်းပျံသန်းရေးတပ်ဖွဲ့ ဆောက်လုပ်ရေးတပ်ဖွဲ့ စိတ်ဓာတ်စစ်ဆင်ရေးတပ်ဖွဲ့ စစ်အင်ဂျင်နီယာတပ်ဖွဲ့U.S. Army Field Manual FM 3-90: Tactics (dated 4 July 2001), Appendix A: Army Branches and Tactical Echelons, Appendix A: Army Branches and Tactical Echelons, A-2, A-13, A-14, A-15, and A-16. Combat Arms, as well as A-8. Combat Support, Figure A-2. Combat Support Capabilities http://www.bits.de/NRANEU/others/amd-us-archive/fm3-90(01).pdf. Retrieved 12 December 2016. မြန်မာ့တပ်မတော် မြန်မာ့တပ်မတော်တွင် အောက်ပါတပ်ဖွဲ့များသည် ၎င်းတို့၏ အထူးပြုထားသော စစ်ဆင်ရေးဆိုင်ရာ အခန်းကဏ္ဍအရ စစ်အကူလက်ရုံးတပ်ဖွဲ့များ ဖြစ်လေသည် - စစ်ဘက်ရေးရာလုံခြုံရေးတပ်ဖွဲ့ ဆောက်လုပ်ရေးအင်ဂျင်နီယာတပ်ဖွဲ့ (စစ်အင်ဂျင်နီယာညွှန်ကြားရေးမှူရုံး လက်အောက်ရှိ စစ်အကူလက်ရုံး ဖြစ်ပြီး၊ စစ်မြေပြင်အင်ဂျင်နီယာတပ်ဖွဲ့မှာမူ ထိုရုံး လက်အောက်ရှိ စစ်လက်ရုံး ဖြစ်သည်) တပ်ထိန်းတပ်ဖွဲ့ ဆက်သွယ်ရေးတပ်ဖွဲ့ နောက်ထပ်ကြည့်ရန် စစ်လက်ရုံး စစ်အကူလက်ရုံးဝန်ထမ်း စစ်ဌာနချုပ် ကိုးကား ကဏ္ဍ:စစ်ရေး။
ကပ်တိုင်ကန် သည် ဘင်္ဂလားဒေ့ရှ်နိုင်ငံ၏ အကြီးဆုံးကန်ဖြစ်သည်။
၎င်းကန်သည် စစ်တကောင်းတိုင်း၊ ရန်ဂမတိခရိုင်၊ Kaptai Upazila တွင် တည်ရှိသည်။
ဤကန်သည် ကာနဖူလီမြစ်တွင် ကပ်တိုင်ဆည် တည်ဆောက်ရာမှ ဖြစ်ပေါ်လာသည့် ကန်တစ်ခု ဖြစ်သည်။
၎င်းဆည်ကို Karnaphuli ရေအားလျှပ်စစ်စီမံကိန်းအတွက် တည်ဆောက်ခဲ့သည်။
၎င်းကန်၏ ပျှမ်းမျှအနက်သည် ၁၀၀ ပေ (၃၀ မီတာ)၊ အမြင့်ဆုံးအနက်သည် ၄၉၀ ပေ (၁၅၀ မီတာ)ရှိသည်။
သမိုင်းကြောင်း ရေအားလျှပ်စစ်စီမံကိန်းအတွက် ကန်ကို ၁၉၅၆ တွင် အရှေ့ပါကစ္စတန်အစိုးရက စတင်ခဲ့သည်။
Daily JaiJaiDin, January 10, 2008. Page 10.ထိုကန်တည်ဆောက်မှု၏ ရလဒ်အနေဖြင့် Rangamati ခရိုင်တွင် တည်ရှိသည့် လယ်ယာမြေ ၅၄၀၀၀ ဧက (၂၂၀ စတုရန်းကီလိုမီတာ) ရေအောက်သို့ နစ်မြုပ်ခဲ့သည်။
ရေအားလျှပ်စစ်တည်ဆောက်မှု စီမံကိန်းအတွက် ငွေကြေးကို အမေရိကန်နိုင်ငံက ထောက်ပံ့ပေးခဲ့သည်။
စီမံကိန်းသည် ၁၉၆၂ ခုနှစ်တွင် ပြီးစီးခဲ့သည်။
အပြည်ပြည်ဆိုင်ရာအင်ဂျင်နီယာကုမ္ပဏီနှင့် Utah International Inc. တို့သည် ဆည်ဆောက်ရန်အတွက် စာချုပ်ချုပ်ဆိုခဲ့ကြသည်။
ဆည်သည် အရှည် ၆၇၀.၈ မီတာ၊ အမြင့် ၅၄.၇ မီတာ ရှိသည်။
ဆည်တွင် အရှည် ၇၄၅ ပေ (၂၂၇ မီတာ) ရှည်သည့် ရေလွှဲပေါက် ၁၆ ပေါက် ပါဝင်သည်။
ထိုရေလွှဲပေါက်များမှတစ်ဆင့် ရေပမာဏ 5,250,000 cu ft/s (149,000 m3/s) ထုတ်လွှတ်နိုင်သည်။
ဆည်တည်ဆောက်မှုကြောင့် ရေအောက်သို့ နစ်မြုပ်ခဲ့ရသည့် မြေနေရာသည် ထိုဒေသရှိ သီးနှံစိုက်ပျိုးနိုင်သည့် မြေနေရာ၏ ၄၀ ရာခိုင်နှုန်း ရှိသည်။
၎င်းမြေနေရာများအပြင် ၂၉ စတုရန်းမိုင် (၇၅ စတုရန်းကီလိုမီတာ) ရှိသည့် အစိုးရပိုင်သစ်တောနှင့် ၂၃၄ စတုရန်းမိုင် (၆၁၀ စတုရန်းကီလိုမီတာ) ရှိသည့် အခြားသစ်တောတစ်ခုလည်း ရေအောက်သို့ နစ်မြုပ်ခဲ့သည်။
စုစုပေါင်း လူဦးရေ ၁၀၀၀၀၀ နီးပါးရှိသည့် မိသားစု ၁၈၀၀၀ ခန့်သည် ရွှေ့ပြောင်းခဲ့ရသည်။
ဘုရင် Chakmas ၏ နန်းတော်သည်လည်း ရေလွှမ်းခဲ့ကာ ယခုအခါတွင် ရေအောက်သို့ ရောက်ရှိလျက်ရှိသည်။
ရုပ်ပုံများ ပြင်ပလင့်များ Kaptai Lake at Banglapedia Kaptai Lake Rangamati at Travel Mate ကိုးကား Category:ဘင်္ဂလားဒေ့ရှ်နိုင်ငံရှိ ရေလှောင်တမံများ။
စစ်လက်ရုံးတပ်ဖွဲ့ (သို့မဟုတ် ပစ်ကူပေးတပ်ဖွဲ့) ဆိုသည်မှာ မြေပြင်တိုက်ပွဲဝင်သို့ နည်းဗျူဟာမြောက် တိုက်ရိုက်ပါဝင်ပတ်သက်သော တပ်ဖွဲ့များအားလုံးကို စုပေါင်း၍ တပ်မတော်များ၌ ခေါ်ဝေါ်သုံးစွဲသည့် အသုံးအနှုန်း ဝေါဟာရ တစ်ခုဖြစ်သည်။
ယေဘူယျအားဖြင့် သံချပ်ကာ နှင့် အမြောက်တပ်ဖွဲ့ကဲ့သို့သော လက်နက်များ သယ်ဆောင်သော (သို့) အသုံးပြုသော တပ်ဖွဲ့များပါဝင်သည်။
Rush 2006, p.11 စစ်လက်ရုံးတပ်ဖွဲ့အမျိုးမျိုးကို အပြန်အလှန်အထောက်အကူပြုသော နည်းလမ်းများဖြင့် အသုံးပြုခြင်းအား ပေါင်းစပ်ပစ်ကူပေးခြင်း ဟုခေါ်သည်။
အချို့နိုင်ငံများ၊ အထူးသဖြင့် ဗြိတိသျှ၏ တပ်မတော် (ကြည်း)၌မူ အမြောက်တပ်ဖွဲ့များကို စစ်အကူလက်ရုံးတပ်ဖွဲ့အဖြစ်သာ သတ်မှတ်သည်။
အမေရိကန်ကြည်းတပ်မတော်ကဲ့သို့ အချို့သော ကြည်းတပ်ဖွဲ့များသည် စစ်မြေပြင်အင်ဂျင်နီယာတပ်ဖွဲ့များကို စစ်လက်ရုံးအဖြစ် သတ်မှတ်သည်။
တင့် နှင့် သံချပ်ကာတပ်ဖွဲ့သည် မြင်းစီးစစ်သည်များမှ ဆင်းသက်လာသော သမိုင်းကြောင်းများစွာရှိသော်လည်း အခေါ်အဝေါ်အားဖြင့် စစ်လက်ရုံး အဖြစ်သာ သတ်မှတ်ထားသည်။
Hofmann 2006, p.333တိုက်ခိုက်ရေး။
ဗြိတိသျှ ဓနသဟာယ တပ်ဖွဲ့များ ဓနသဟာယအဖွဲ့ဝင်နိုင်ငံအချို့တွင် ကြည်းတပ်မတော်၏ စစ်လက်ရုံးတပ်ဖွဲ့များမှာ အောက်ပါအတိုင်းဖြစ်လေသည် - ခြေလျင်တပ်ဖွဲ့ (ခြေမြန်တပ်ဖွဲ့ အပါအဝင်) သံချပ်ကာတပ်ဖွဲ့ (တင့်ကားတပ်ဖွဲ့ အပါအဝင်) အမြောက်တပ်ဖွဲ့ စစ်အင်ဂျင်နီယာတပ်ဖွဲ့ လေကြောင်း တိုက်ခိုက်ရေးတပ်ဖွဲ့ လေကြောင်းရန်ကာကွယ်ရေးတပ်ဖွဲ့ ကနေဒါနိုင်ငံတွင်မူ လေကြောင်းရန်ကာကွယ်ရေးတပ်ဖွဲ့အား အမြောက်တပ်ဖွဲ့၌ ထည့်သွင်းစဉ်းစားလေသည်။
အမေရိကန်ပြည်ထောင်စု ကြည်းတပ်မတော် လက်ရှိ၌ အမေရိကန် ကြည်းတပ်မတော်၏ ဖွဲ့စည်းပုံဆိုင်ရာ အယူဝါဒမှာ "စစ်ကစားမှု၊ ပစ်ခတ်မှု နှင့် သက်ရောက်မှု" (MFE) နှင့် "စစ်ဆင်ရေး တိုက်ပွဲဝင်အထောက်အပံ့" (OS) ဟူ၍ ခွဲခြားထားသည်။
UNC Charlotte Army ROTC: Career Path & Branch Homepages, Branches Overview . Retrieved 12 December 2016. အမေရိကန် ကြည်းတပ်တွင် အစဉ်အလာအရ အောက်ပါဌာနခွဲများကို ၁၉၆၈ ခုနှစ်မှ ၂၀၀၁ ခုနှစ်အထိ စစ်လက်ရုံးတပ်ဖွဲ့များအဖြစ် ခွဲခြားသတ်မှတ်ခဲ့သည် - ခြေလျင်တပ်ဖွဲ့ မြေပြင် အမြောက်တပ်ဖွဲ့ (လေကြောင်းရန်ကာကွယ်တပ်ဖွဲ့၏ မူလအမည်မှာ ဝေဟင်ပစ် အမြောက်တပ်ဖွဲ့ဖြစ်သည်) ဝေဟင်ပစ် အမြောက်တပ်ဖွဲ့ (သို့) လေကြောင်းရန်ကာကွယ်ရေး အမြောက်တပ်ဖွဲ့ (၁၉၆၈ ခုတွင်သတ်မှတ်ခဲ့သည်) သံချပ်ကာတပ်ဖွဲ့ (အမြန်သွား သံချပ်ကာတပ်ဖွဲ့၊ အမြန်သွားတိုက်ခိုက်ရေးယာဉ်တပ်ဖွဲ့U.S. Army Field Manual FM 3-90: Tactics (dated 4 July 2001), Appendix A: Army Branches and Tactical Echelons, Appendix A: Army Branches and Tactical Echelons, A-2 Combat Arms, Figure A-1. Combat Arms Capabilities. Retrieved 12 December 2016. နှင့် အမြန်သွားဝေဟင်တိုက်ခိုက်ရေးယာဉ်တပ်ဖွဲ့များ အပါအဝင်) အထူးတပ်ဖွဲ့ စစ်အင်ဂျင်နီယာတပ်ဖွဲ့ (၁၇၇၅ ခု) (၂၀၀၁ ခုနှစ်တွင် စစ်မြေပြင်အင်ဂျင်နီယာတပ်ဖွဲ့ဟု ပြောင်းလဲသုံးစွဲ) ကြည်းတပ်မတော် လေကြောင်းတိုက်ခိုက်ရေးတပ်ဖွဲ့ မြန်မာ့ တပ်မတော် (ကြည်း) မြန်မာ့တပ်မတော်၌ အောက်ပါတပ်ဖွဲ့များသည် ၎င်းတို့၏ အထူးပြုထားသော တိုက်ပွဲဝင်၍ အနီးကပ် ပစ်ကူပေးခြင်း၊ ပစ်ခတ်မှုစွမ်းအားဖြင့် ပစ်ကူပေးခြင်း အစရှိသော စစ်ဆင်ရေးဆိုင်ရာ အခန်းကဏ္ဍများအရ စစ်လက်ရုံးတပ်ဖွဲ့များ ဖြစ်လေသည် - တပ်မတော် (လေ) (လေကြောင်းမှ ပစ်စွမ်းအားဖြင့် ပစ်ကူပေးခြင်း) အမြောက်တပ်ဖွဲ့ ဒုံးတပ်ဖွဲ့ သံချပ်ကာယန္တရားတပ်ဖွဲ့ လေကြောင်းရန်ကာကွယ်ရေးတပ်ဖွဲ့ စစ်မြေပြင်အင်ဂျင်နီယာတပ်ဖွဲ့ (စစ်အင်ဂျင်နီယာညွှန်ကြားရေးမှူရုံး လက်အောက်ရှိ စစ်လက်ရုံး ဖြစ်ပြီး၊ ဆောက်လုပ်ရေးအင်ဂျင်နီယာတပ်ဖွဲ့မှာမူ ထိုရုံး လက်အောက်ရှိ စစ်အကူလက်ရုံး ဖြစ်သည်) နောက်ထပ်ကြည့်ရန် စစ်အကူလက်ရုံး တပ်မတော် (လေ) လေကြောင်းရန်ကာကွယ်ရေးတပ်ဖွဲ့ အမြောက်တပ်ဖွဲ့ ကိုးကား အရင်းအမြစ်များ ကဏ္ဍ:စစ်ရေး။
လူန ၁သည် ၁၉၅၉ ခုနှစ်တွင် လွှတ်တင်ခဲ့သည့် ကမ္ဘာမြေမှ လွတ်မြောက်အလျင်ကို အောင်မြင်ခဲ့သော ပထမဆုံးလူလုပ်အရာဝတ္ထုဖြစ်သည်။
(replica pictured) အာကာသပျံသန်းရေး သည် အာကာသယာဉ်မှူးများ အပြင်ဘက်အာကာသတွင်းသို့ အာကာသယာဉ်အား ပျံသန်းခြင်းဖြစ်သည်။
ယင်းတွင် လူသားများလိုက်ပါသော အာကာသပျံသန်းရေး သို့မဟုတ် လူသားမဲ့အာကာသယာဉ်ပျံသန်းရေး (မောင်းသူမဲ့) တစ်ခုမဟုတ်တစ်ခု ဖြစ်နိုင်သည်။
အာကာသပျံသန်းရေးအများစုသည် မောင်းသူမဲ့ဖြစ်ကြပြီး ကမ္ဘာပတ်လမ်းကြောင်းထဲရှိ ဂြိုဟ်တုများ၊ ကမ္ဘာပတ်လမ်းကြောင်းထက်ကျော်လွန်၍ ခရီးသွားသော အာကာသယာဉ်များ ဖြစ်ကြသည်။
ယင်းအာကာသယာဉ်များကို စက်ရုပ်လက်မောင်းတံများ သို့မဟုတ် အလိုအလျောက်ထိန်းချုပ်စနစ်ဖြင့် မောင်းနှင်ကြသည်။
လူသားတို့သည် လကမ္ဘာသို့ ခြေချပြီးသောအခါ ပိုမိုရှုပ်ထွေးသော အာကာသပျံသန်းရေးများကို လုပ်ဆောင်လာခဲ့သည်။
လူသားများ အာကာသပျံသန်းရေး စီမံကိန်းတွင် ဆိုယုဇ် စီမံကိန်း၊ အပိုလို စီမံကိန်းနှင့် အာကာသလွန်းပျံယာဉ် စီမံကိန်းတို့ဖြစ်ကြပြီး လက်ရှိတွင် နိုင်ငံတကာ အာကာသ စခန်းသို့ အဓိကအားဖြင့် ပျံသန်းသွားလာလျက်ရှိကြသည်။
အာကာသပျံသန်းရေးသည် ဆက်သွယ်ရေးဂြိုဟ်တုများ၊ ကမ္ဘာမြေလေ့လာရေးဂြိုဟ်တုများကို ကမ္ဘာပတ်လမ်းကြောင်းထဲတွင် အရောက်ပို့ရာ၌ အသုံးချသည်သာမက အာကာသလေ့လာစူးစမ်းရေးနှင့် အာကာသလေ့လာရေးမျော်စင်များ၊ အာကာသခရီးသွားလုပ်ငန်းများထိလည်း အသုံးချကြသည်။
အာကာသပျံသန်းရေးသည် အာကာသယာဉ်လွှတ်တင်ရေးစနစ်များဖြင့် ကမ္ဘာမြေ၏ဆွဲအားကို ကျော်လွန်ရန် ဒုံးပျံများကို အသုံးပြု၍ လိုရာပန်းတိုင်သို့ ရောက်ရှိကြသည်။
အချို့သော အာကာသယာဉ်များသည် နှစ်ကြာညောင်းပြီး အသုံးပြုမရဖြစ်သွားသော်လည်း အာကာသထဲတွင် ဆက်လက်တည်ရှိနေကြပြီး အာကာသညစ်ညမ်းမှုကိုဖြစ်စေသည်။
များသောအားဖြင့် အာကာသယာဉ်များ လေထုထဲသို့ဝင်ရောက်သောအခါ မီးလောင်ပျက်စီးတတ်ကြသော်လည်း ကျန်ရှိနေသော ယင်းအာကာသအစိတ်အပိုင်းများသည် အာကာသပျံသန်းရေးအတွက် အန္တရာယ်ကျရောက်စေသဖြင့် မြေပြင်ထိန်းချုပ်ရေးစခန်းမှ သတ်မှတ်နေရာသို့ အာကာသယာဉ်အား ဆက်းသက်ပျက်စီးစေပြီး အန္တရာယ်ကင်းအောင် ဆောင်ရွက်ကြသည်။
သက်တမ်းကုန်သွားသော အာကာသယာဉ်များကို သမုဒ္ဒရာထဲတွင် မကြာခဏဆိုသလို လွှင့်ပစ်တတ်ကြသည်။
ကိုးကား အာကာသပျံသန်းရေး။
စစ်အကူလက်ရုံးဝန်ထမ်း ဟူသော ဝေါဟာရသည် စစ်ဘက်ဆိုင်ရာ အဖွဲ့အစည်းများမှ တိုက်ခိုက်ရေးအဖွဲ့၏ တိုက်စွမ်းရည် ကောင်းမွန်စေရန်အတွက် တိုက်ရိုက်ဖြစ်စေ သွယ်ဝိုက်ဖြစ်စေ အသုံးပြုရသည့် ရေရှည်တည်တံ့ခိုင်မြဲသော ဝန်ဆောင်မှုများ ပံ့ပိုးပေးသည့် အဖွဲ့အစည်းများကို ရည်ညွှန်းလေသည်။
ယူနိုက်တက်ကင်းဒမ်း တပ်မတော် အိုဗာလော့ဒ် စစ်ဆင်ရေး။
တော်ဝင် ဆေးဝန်ထမ်းတပ်ဖွဲ့ဝင်များမှ ဒဏ်ရာရ စစ်သည်တစ်ဦးအား ခွဲစိတ်ကုသဆောင်တဲမှ သယ်ဆောင်လာစဉ်(၁၉၄၄ ခု ဇွန် ၂၀)။
ယူနိုက်တက်ကင်းဒမ်း တပ်မတော် တွင် ပါဝင်သော သီးခြားတပ်ဖွဲ့များ ဖြစ်သည့် တော်ဝင် ကြည်းတပ် ဆေးတပ်ဖွဲ့ တော်ဝင် ထောက်ပံ့ပို့ဆောင်ရေးတပ်ဖွဲ့ တော်ဝင် ဆေးဝန်ထမ်းတပ်ဖွဲ့ တို့သည် စစ်အကူလက်ရုံးဝန်ထမ်း တွင် ပါဝင်သည်။
အမေရိကန်ပြည်ထောင်စု တပ်မတော် အမေရိကန်ပြည်ထောင်စု တပ်မတော်၏ စစ်အကူလက်ရုံးဝန်ထမ်း အခန်းကဏ္ဍပိုင်းမှာ (CSS) ဟုခေါ်သော ဌာနသည် အမေရိကန်ကာကွယ်ရေးဝန်ကြီးဌာန၏ အောက်၌ရှိသော စစ်ရေးဌာနခွဲ၊ တပ်မဟာ၊ တပ်ရင်းများနှင့် အခြားစစ်ရေးဖွဲ့စည်းပုံပါ တပ်ဖွဲ့များအား ၎င်း၌သတ်မှတ်ပေးထားသော စစ်အကူလက်ရုံးဝန်ထမ်း အခန်းကဏ္ဍဆိုင်ရာ အထောက်အပံ့များကို ပံ့ပိုးပေးသည်။
အမေရိကန်ပြည်ထောင်စု၌ စစ်အကူလက်ရုံးဝန်ထမ်း ဟူသောအသုံးအနှုန်းသည် “ရေရှည်တည်တံ့ခိုင်မြဲရေး” ဟူသော အဓိပ္ပာယ်နှင့် သွေဖည်နေလေသည်။
မြန်မာ့တပ်မတော် မြန်မာ့တပ်မတော်၌ ပါဝင်သော အောက်ပါတပ်ဖွဲ့များသည် ၎င်းတို့၏ အထူးပြုထားသော စစ်ဆင်ရေးဆိုင်ရာ ဝန်ဆောင်မှုပေးသော အခန်းကဏ္ဍအရ စစ်အကူလက်ရုံးဝန်ထမ်းတပ်ဖွဲ့များ ဖြစ်လေသည် -[ကိုးကားချက်လိုသည်] ဆေးဝန်ထမ်းတပ်ဖွဲ့ ထောက်ပံ့ နှင့် ပို့ဆောင်ရေးတပ်ဖွဲ့ စစ်လက်နက်ပစ္စည်းတပ်ဖွဲ့ လျှပ်စစ်နှင့် စက်မှုအင်ဂျင်နီယာတပ်ဖွဲ့ တိုက်ပွဲဝင်မဟုတ်သည့် အခြားစစ်မှုထမ်းတပ်ဖွဲ့များ နောက်ထပ်ကြည့်ရန် စစ်လက်ရုံး စစ်အကူလက်ရုံး ကိုးကား ကဏ္ဍ:စစ်ရေး။
အပိုလို ၁၂ (နိုဝင်ဘာ ၁၄ - ၂၄ ၁၉၆၉) သည် အမေရိကန်ပြည်ထောင်စု၏ အပိုလိုစီမံကိန်းမှ ၆ ကြိမ်မြောက် လူလိုက်ပါသော အာကာသပျံသန်းရေးတစ်ခုဖြစ်ပြီး လကမ္ဘာသို့ ဒုတိယအကြိမ်မြောက် ဆင်းသက်သောယာဉ်ဖြစ်သည်။
ဖလော်ရီဒါရှိ ကနေဒီ အာကာသမြေပြင်စခန်းမှ ၁၉၆၉ ခုနှစ် နိုဝင်ဘာလ ၁၄ ရက်နေ့တွင် ပစ်လွှတ်ခဲ့ပြီး လမျက်နှာပြင်တွင် ၁ ရက်နှင့် ၇ နာရီခန့် လေ့လာစူးစမ်းမှု ဆောင်ရွက်ခဲ့သည်။
အပိုလို ၁၂ သည် နီးလ် အမ်းစထရောင်း၏ အပိုလို ၁၁ စီမံကိန်း မအောင်မြင်ခဲ့ပါက လကမ္ဘာပေါ်သို့ဆင်းသက်မည့် ပထမဆုံးအကြိမ် အာကာသယာဉ်ဖြစ်လာမည်ဖြစ်သည်။
အပိုလို ၁၂ အား ၂ လအကြာခန့် ခေတ္တဆိုင်းငံ့ခဲ့ပြီး အပိုလို ၁၁ ထက် လကမ္ဘာ၏ မျက်နှာပြင်နှင့်ပတ်သက်၍ ပထဝီဝင်ဆိုင်ရာ ကြိုတင်လေ့ကျင့်ချိန် ပိုရခဲ့သည်။
အပိုလို ၁၂ နှင့် အပိုလို ၁၁ တို့၏ အာကာသယာဉ်များသည် အတူတူနီးပါးခန့် တူညီကြသည်။
အပိုလို ၁၂ အား ကနေဒီ အာကာသစခန်းမှ မိုးရွာနေသည့်ကြားမှ ပစ်လွှတ်ပြီးနောက် မိုးကြိုး ၂ ကြိမ် အပစ်ခံခဲ့ရသည်။
စက်ပစ္စည်း ပြဿနာ အနည်းငယ်ကြုံခဲ့ရသော်လည်း ပျက်စီးမှု အနည်းငယ်သာရှိခဲ့သည်။
အပိုလို ၁၂ သည် လမျက်နှာပြင်တွင် ပထမဆုံး ရောင်စုံတယ်လီဗေးရှင်း ကင်မရာကို အသုံးပြုခဲ့သည်။
သို့သော် အပိုလို ၁၂ အဖွဲ့ဝင် Bean က ကင်မရာအား မတော်တဆ နေသို့ မျက်နှာမူခဲ့သောကြောင့် ကင်မရာ၏အာရုံခံကိရိယာ ပျက်စီးသွားပြီး ဒေတာပို့လွှတ်မှု ပျောက်ဆုံးခဲ့ရသည်။
လမျက်နှာပြင်တွင် ၂ ကြိမ်တိုင် လမ်းလျှောက်ခြင်းအား ဆောင်ရွက်ခဲ့ပြီး ယခင်က စေလွှတ်ထားနှင့်သည့် Surveyor 3 အာကာသယာဉ်ဆီသို့ အလည်သွားရောက်ခဲ့သည်။
လပေါ်သို့ ဆင်းသက်သည့် Lunar Module Intrepid သည် နိုဝင်ဘာ ၂၀ ရက်တွင် လကမ္ဘာမှ ထွက်ခွာလာခဲ့ပြီး လကမ္ဘာ၏ ပတ်လမ်းကြောင်းတွင် စောင့်ဆိုင်းနေသော Command module နှင့် အောင်မြင်စွာ ချိတ်ဆက်ကာ ကမ္ဘာမြေသို့ ပြန်လာခဲ့သည်။
နိုဝင်ဘာ ၂၄ ရက်တွင် အပိုလို ၁၂ စီမံကိန်းသည် အောင်မြင်စွာဖြင့် ပြီးဆုံးသွားခဲ့သည်။
ညံတောဘုရားကြီး သည် ပြင်ဦးလွင်မြို့ အရှေ့မြောက် ညံတောရပ်ကွက်အစွန်တွင်ရှိသော စေတီတဆူ ဖြစ်သည်။
ဘုရားသမိုင်းကို အတိအကျမသိရှိရသော်လည်း ပြင်ဦးလွင်မြို့၌တွေ့သော ရှေးအကျဆုံး စေတီဖြစ်သည်။
မြန်မာသက္ကရာဇ် ၁၂၅၃ ခု (အေဒီ ၁၈၉၁ ခု) တွင် ကျွဲကျောင်းသားများက စေတီတော်တစ်ဆူနှင့် ရေကန်တစ်ကန်ကို ချုံများဖုံးလျက် တွေ့ခဲ့ပြီး သီရိဓမ္မာသောကမင်း တည်သည်ဟု မှတ်ယူကြသည်။
ရေချမ်းအိုး(မြောက်)ရွာဆရာတော်အား အမှူးထား၍ ရေချမ်းအိုးရွာသားများက ချုံရှင်းကာ ဉာဏ်တော် သံတောင် ၃၅ တောင်ခန့် (၅၅ ပေ) စေတီအဖြစ် မူလစေတီကိုငုံ၍ မဟာရွှေမြင်တင်ဘွဲ့ဖြင့် တည်သည်။
ဘုရားပွဲကိုနှစ်စဉ် တပို့တွဲလဆန် ၈ ရက်မှ လပြည့်နေ့အထိ ကျင်းပသည်။
"မဟာရွှေမြင်တင်စေတီတော်ကြီး (ညံတောဘုရားကြီး)". ပြင်ဦးလွင်ဘူမိ. 2013-08-11. ကိုးကား Category:မန္တလေးတိုင်းဒေသကြီးအတွင်းရှိ စေတီပုထိုးများ။
ကားလို့မာနျူယယ်ဗီလာနိုဗါ (၁၉၅၉ ဇူလိင် ၂၇ ဘွား) သည် ဆော်တူမီသား နိုင်ငံရေးသမားဖြစ်ပြီး ၂၀၁၀-၁၂ ကာလတွင် ပြည်သူ့လုပ်ငန်းနှင့်သဘာဝရင်းမြစ်ဝန်ကြီး၊ ၂၀၁၄-၁၈ ကာလတွင် အခြေခံအဆောက်အဦ၊ သဘာဝရင်းမြစ်နှင့်သဘာဝပတ်ဝန်းကျင်ဝန်ကြီးအဖြစ် ဝန်ကြီးချုပ် ပတ်ထရိုက်ထရိုဗိုအာဒါလက်အောက်တွင် တာဝန်ထမ်းဆောင်သည်။
Instituto de Inovação e Conhecimento. "Ministro das Infraestruturas, Recursos Naturais e Ambiente " (in Portuguese). Government of São Tomé and Príncipe. လွတ်လပ်သောဒီမိုကရက်တစ်ခြေလှမ်း (Independent Democratic Action) ပါတီမှ ၂၀၂၁ သမ္မတရွေးကောက်ပွဲတွင် ဝင်ပြိုင်သည်။
Abel Veiga (9 April 2021). "Carlos Vila Nova é o candidato da ADI às eleições presidenciais " (in Portuguese). Téla Nón. စက်တင်ဘာလ ၆ ရက်တွင် ပြိုင်ဘက် ဂီးလယ်ဟမီပေါ့ဆာဒါကော်စတာကို မဲအရေအတွက် ၅၈% ရကာ နိုင်ပြီး သမ္မတဖြစ်လာသည်။
ကိုးကား ကဏ္ဍ:၁၉၅၉ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ။
ဖရီးမန်း အိုက်ကေးလီး ဘွဲ (၁၉၆၁ ဒီဇင်ဘာ ၉ ဘွား) သည် တန်ဇေးနီးယားနိုင်ငံသား နိုင်ငံရေးသမားဖြစ်ပြီး ချမာ ချာ ဒီမိုကရေစီယာ နာ မန်ဒယ်လီယို (ချဒီမာ ဒီမိုကရေစီနှင့်ဖွံ့ဖြိုးရေးပါတီ) ၏ ဥက္ကဋ္ဌအဖြစ် ဆောင်ရွက်နေသည်။
၂၀၀၀ ရွေးကောက်ပွဲတွင် ကီလီမန်ဂျာရိုနယ်မြေ၊ ဟိုင်ဒိစတြိတ်မှ အမတ်အရွေးအခံရာ မဲအရေအတွက်၏ ၆၄% ရခဲ့သည်။
အတိုက်အခံအမတ်များအနက် မဲသာမှုအမြင့်ဆုံးရသူတည်း။
"Masauni saga exposes CCM's vetting failure ", The Citizen, Mwananchi Communications. ၂၀၀၅ ခုအတွက် ပါတီတွင်း သမ္မတလောင်းပြိုင်ရာ အနိုင်ရ၏။
Mpinganjira, Ernest (4 December 2005), "Mbowe Rises to Become CCM's Biggest Political Headache", allAfrica.com. ပါတီတွင်းပြိုင်ဘက် ဂျမ်ဘီ ရာဂျပ် ဂျမ်ဘီ နှင့် ဇန်ဇီဘာရီတို့မှာ ဒုသမ္မတနေရာကို အရွေးခံရမည် ဖြစ်၏။
သို့သော် ဂျမ်ဘီတိမ်းပါးသဖြင့် အောက်တိုဘာလ ၃၀ ရက်တွင် ကျင်းပမည့် ရွေးကောက်ပွဲကို ဒီဇင်ဘာလ ၁၄ ရက်သို့ ရွှေ့ရသည်။
၎င်းသမ္မတရွေးပွဲတွင် ၁၄ ယောက်ပြိုင်ရာ မဲ ၅.၈၈% ဖြင့် တတိယနေရာ ရသည်။
၂၀၁၀ ရွေးကောက်ပွဲတွင် ဖူယာ ဂေါ့ဒဝင် ကင်ဘီတာကို မဲ ၅၁.၆၃% ဖြင့် အနိုင်ရကာ အတိုက်အခံပါတီ၏ ခေါင်းဆောင်နေရာဖြင့် အမတ်ဖြစ်သည်။
"Zitto — Why I Want to Succeed Mbowe", The Citizen, 26 August 2009. ၂၀၁၅ ရွေးကောက်ပဲတွင်လည်း ယခင်ရွေးကောက်ခံနေရာ ဟိုင်ဒိစတြိတ်၌ပင် ဝင်ပြိုင်ပြီး အမတ်ဖြစ်သည်။
"Parliament of Tanzania". 6 May 2017. Archived from the original on 6 May 2017. ၁၉၉၂ ခုတွင် ချဒီမာပါတီကို ထူထောင်သူတို့အနက် တဦးအဝင်အပါဖြစ်ပြီး ပါလီမန်၌ ထင်ရှားအောင်ပြုနိုင်ပြီး ပါတီတွင်း၌လည်း အရေးပါသည့် ဗျူဟာသမားတည်း။
၂၀၀၄ ခုမှစ၍ ပါတီဥက္ကဋ္ဌအဖြစ် ဆောင်ရွက်ခဲ့ရာ ၁၉၉၀ ကာလများမှစ၍ အာဏာရပါတီ၏ ဖြိုခွင်းမှုအောက်တွင် အခြားအတိုက်အခံပါတီများ ပြိုကွဲသော်လည်း ကြံ့ကြံ့ခံနိုင်သည့် တခုတည်းသော အတိုက်အခံပါတီဖြစ်၏။
၂၀၂၁ ခု၊ ဇူလိုင်လတွင် လူထုထောက်ခံပွဲလုပ်ရန် နိုင်ငံ့အနောက်မြောက်ဘက်သို့သွားသော ဘွဲနှင့် ပါတီဝင် ၁၀ ဦးကို အကြမ်းဖက်လုပ်ရပ်များအတွက် သွေးထိုးသည်ဟု စွဲချက်ပြုကာ ဖမ်းဆီးထားသည်။
Charles Kombe. "Tanzania's Main Opposition Leader Freeman Mbowe Arrested". VOA News. 2021-07-21."Tanzania opposition leader Freeman Mbowe in court to face charges". Aljazeera. 2021-08-31. ကိုးကား ကဏ္ဍ:၁၉၆၁ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:တန်ဇေးနီးယား နိုင်ငံရေးသမားများ။
ဂရိတ်ဇင်ဘာဘွေမြို့ဟောင်း သည် ဇင်ဘာဘွေနိုင်ငံ၏ အရှေ့တောင်ပိုင်း တောင်ကုန်းများပေါ်တွင် တည်ရှိသော အလယ်ခေတ် မြို့တော်တစ်ခုဖြစ်ပြီး မူတီရီကွီကန် နှင့် မက်စ်ဗင်ဂိုမြို့တို့ အနီးတွင် တည်ရှိသည်။
၎င်းသည် တိုင်းပြည်ကြီး တစ်ပြည်၏ မြို့တော်ဖြစ်မည်ဟု ယူဆရသော်လည်း မည်သည့်တိုင်းပြည် ဖြစ်သည်ဆိုသည်မှာမူ မသေချာသော်လည်း https://www.researchgate.net/publication/287608347_Great_Zimbabwe_in_Historical_Archaeology_Reconceptualizing_Decline_Abandonment_and_Reoccupation_of_an_Ancient_Polity_AD_1450-1900 သံခေတ်နှောင်းပိုင်းတွင် တည်ရှိခဲ့သည်။
မြို့တော်အား တည်ဆောက်မှုမှာ ၁၁ ရာစုတွင် စတင်ခဲ့ပြီး ၁၅ ရာစု စွန့်ပစ်ခဲ့သည့် အချိန်အထိ ဖြစ်သည်။
အဆောက်အဦးများကို ရှိုနာလူမျိုးတို့၏ ဘိုးဘေးများက တည်ဆောက်ခဲ့သည်ဟု ယုံကြည်ရသည်။
ကျောက်တုံးဖြင့် တည်ဆောက်ထားသော မြို့သည် ဧရိယာအားဖြင့် ကျယ်ဝန်းပြီး အထွဋ်အထိပ်ရောက်ခဲ့သော အချိန်က လူဦးရေ ၁၈,၀၀၀ ခန့် အထိ နေထိုင်နိုင်ခဲ့သည်။
၎င်းကို ယူနက်စကို ၏ ကမ္ဘာ့အမွေအနှစ်နေရာ တစ်ခု အဖြစ် သတ်မှတ်ထားသည်။
ကိုးကား ကဏ္ဍ:ဇင်ဘာဘွေနိုင်ငံရှိ ကမ္ဘာ့အမွေအနှစ်နေရာများ။
စူပါ မာရီယို ရမ်း(န်) () ဆိုသည်မှာ နစ်တန်းဒိုးမှ ပြင်ဆင်မွမ်းမံ၍ ၂၀၁၆ခုနှစ်၌ အိုင်အိုအက်စ်()အတွက် ထုတ်လုပ်ဖြန်ချိခဲ့ပြီး၊ ၎င်းနောက်ပိုင်းတွင်မှ အန်းဒရွိုက်()အတွက်ပါ ထပ်မံ၍ ထုတ်လုပ်ဖြန့်ချိခဲ့သော ပလက်ဖော်မာ()အမျိုးအစား ဗီဒီယိုဂိမ်းတစ်ခုဖြစ်သည်။
၎င်းဂိမ်းသည် နစ်တန်းဒိုး၏ လုပ်ငန်းလည်ပတ်နေဆဲဖြစ်သော သက်တမ်းရင့် ပင်မလုပ်ငန်းခွဲတစ်ခု၏ အစိတ်အပိုင်းဖြစ်သည့်အပြင် ၎င်း၏ ပထမဆုံး မိုဘိုင်းဂိမ်းလည်းဖြစ်လေသည်။
စူပါ မာရီယို ရမ်း(န်) ဂိမ်းကစားသူသည် မြင်ကွင်း၌ သူ့ဘာသူပြေးလွှားနေသော မာရီယို (သို့) အခြား ဇာတ်ကောင်တစ်ကောင်အား ထိန်းကျောင်းခုန်ပေါက်၍ ဒင်္ဂါးများစုဆောင်းခြင်း၊ ရန်သူအမျိုးမျိုးနှင့် အတားအဆီးအခက်အခဲအမျိုးမျိုးကို ရင်ဆိုင်ကျော်လွှားခြင်းများပြုလုပ်၍ ကစားရသည်။
၎င်းသည် ‘စူပါ မာရီယို’ ဂိမ်းတစ်ခုဖြစ်သည့်အားလျော်စွာ ဂိမ်း၏အစဦးဆုံးတွင် ဂိမ်းဇာတ်လမ်းသွား အဓိကဖြစ်လာစေသော ပါဝင်နေကြအဖြစ်အပျက်ဖြစ်သည့် ဘောက်ဇာ(မာရီယို၏ ရန်သူတော် ဆရာကြီးဇာတ်ကောင်)၏ ဖမ်းဆီးခြင်းခံထားရသော မက်မွန်မင်းသမီး(မှိုပြည်ထောင်၏ မင်းသမီး)အား မာရီယို မှ သွားရောက်ကယ်တင်ရမည့် ဇာတ်ကွက်ပါဝင်သည်။
မည်သို့ပင်ဖြစ်စေ ဂိမ်းကစားသူသည် ထို ဘောက်ဇာ ဖျက်ဆီးခဲ့သော ‘မှိုတိုင်းပြည်အား ပြန်လည်တည်ဆောက်ခြင်း’ ကိစ္စကိုလည်း ပြုလုပ်ရမည်ဖြစ်သည်။
ဤဂိမ်းသည် မိုဘိုင်းဂိမ်းခလုပ်များသုံး၍ အဆင်ပြေစွာကစားနိုင်ရန်အတွက် လိုက်လျောညီထွေပေးထားသော ဂိမ်းကစားခြင်းသဘောတရားများနှင့် အခြားသော အထူးပံ့ပိုးထားမှုများပါဝင်သည်။